El presumpte agressor dels Ferrocarrils assegura que es fa "fàstic" a si mateix i que no recorda res\nHa arribat a Barcelona el judici contra un veí de Santa Coloma de Cervelló que l'octubre del 2007 va agredir una menor equatoriana a l'interior d'un tren dels Ferrocarrils de la Generalitat. Se l'acusa d'un delicte contra la integritat moral i d'un altre de lesions. Segons les imatges gravades per una càmera de seguretat del vagó, el noi la va insultar i la va agredir amb cops de puny i una puntada de peu. L'acusat, que només ha respost les preguntes del seu advocat, ha assegurat que no recorda res d'aquell dia perquè anava begut, ha dit que no es reconeix en les imatges i ha demanat perdó. La fiscalia demana tres anys de presó per a ell i la prohibició d'acostar-se a la víctima durant els propers quatre anys. La Generalitat, que es presenta com a acusació popular, demana 20 mesos de presó, una multa de 750 euros i dos cursos educacionals i formatius. El cas ha quedat vist per sentència.\n19/02/2009 - 06.39 Actualitzat 20/02/2009 - 08.23\nL'autor de l'agressió racista a una menor als Ferrocarrils de la Generalitat l'octubre del 2007 s'asseu al banc dels acusats des d'aquest dijous. Es tracta d'una agressió que va ser enregistrada per les càmeres de seguretat del vagó del tren, difosa per diversos mitjans de comunicació, en què es veu clarament com l'acusat, veí de Santa Coloma de Cervelló, al Baix Llobregat, i de 22 anys clava diverses manotades i un cop de peu al cap de la noia, que és d'origen equatorià, mentre la va insultant i li va fent retrets racistes.\nDe fet, aquestes imatges són la principal prova que incrimina l'acusat, Sergi Xavier, que hauria insultat la menor amb expressions racistes. El cas va tenir molta repercussió social i un gran seguiment mediàtic, tant aquí com a l'Equador i, fins i tot, va arribar al Parlament, on els partits polítics van pactar una declaració en la qual rebutjaven i condemnaven l'atac.\n"Me'n penedeixo; ningú es mereix el que li vaig fer"\nLa primera sessió del judici que se celebra a l'Audiència de Barcelona ha aixecat una gran expectació; ha congregat nombrosos periodistes a l'entrada del Palau de Justícia, i no només de mitjans locals. També n'hi ha de procedents de l'Equador, on el cas també aixecar la polèmica en el seu moment. A més, el cònsol de l'Equador a Barcelona també ha assistit a la vista, ja que és el consolat qui es fa càrrec de les despeses econòmiques de l'acusació particular.\nL'acusat ha arribat cap a les deu del matí amb una gorra que li ocultava parcialment la cara. L'acompanyaven el seu advocat i una familiar. Després de visionar-se les imatges, Sergi Xavier M. M. ha respost només a les preguntes del seu advocat, a qui ha explicat que no recorda els fets perquè s'havia pres tretze cerveses, diversos cubates i èxtasi.\nA més, ha assegurat fer-se "fàstic" a si mateix pels fets. "En aquell moment no era jo", ha afirmat seguidament. Sergi Xavier també ha demanat perdó a la víctima; ha assegurat està penedit del que va fer perquè "ningú s'ho mereix", i ha afegit: "Ho sento molt."\nEl testimoni diu que no semblava que anés begut\nTambé ha declarat el testimoni dels fets, un noi que, a les imatges, es veu assegut. En el moment dels fets, l'actitud passiva d'aquest testimoni, que més tard va al·legar que va tenir por, va ser un dels motius que més van colpir la societat. Ara, en la seva declaració, el noi ha corroborat que l'acusat va insultar i colpejar repetidament la noia i, a més, ha afirmat que no semblava que Sergi Xavier actués sota els efectes de l'alcohol.\nLa víctima també ha prestat declaració, però ho fet a porta tancada i per videoconferència, perquè és menor i es considera testimoni protegit. Per la seva banda, la mare de la noia ha testificat darrere d'una mampara; ha explicat que no va ser fins dies després que la seva filla va ser conscient de la gravetat del que li havia passat.\nLa fiscalia, que acusa el noi d'un delicte contra la integritat moral i un altre de lesions amb l'agreujant de racisme, demana per a ell tres anys de presó, una indemnització a la víctima, que en el moment dels fets tenia 15 anys, i la prohibició d'acostar-s'hi durant quatre anys. Arran de l'agressió la noia va patir un quadre d'ansietat i estrès posttraumàtic.\nLa Generalitat, com a acusació popular, demana per a ell 20 mesos de presó, 750 euros, que no es pugui acostar a la noia durant dos anys i dos cursos educacionals i formatius. La formació la rebria en dues ONG que es dediquen a lluitar contra el racisme i la violència de gènere.\nLa defensa, per la seva banda, en demana l'absolució, al·legant que l'acusat estava sota els efectes de l'alcohol i les drogues. El judici s'ha traslladat dels jutjats penals a la sala polivalent de l'Audiència tenint en compte la transcendència mediàtica del cas.\nL'agreujant de xenofòbia\nL'agressor: "Sento fàstic de mi mateix"\nL'agressor: "Estava sota els efectes de l'alcohol i les drogues"\nArriba el judici per l'agressió racista als FGC\nJudici per l'agressió als FGC


Brot de coronavirus a l'Horta Sud: Alcàsser i Paterna | Valencia Extra\nDos municipis de l’Horta Sud han notificat, en l’última jornada, brots de coronavirus. Així ho ha confirmat la Conselleria de Sanitat en l’actualització de dades de coronavirus a la Comunitat Valenciana. Es tracta d’un brot d’origen social al municipi d’Alcàsser, que ha acabat amb un total de nou positius confirmats per PCR. D’altra banda, Paterna, també d’origen social, ha registrat un brot amb sis persones contagiades.\nL’àmbit social continua sent l’origen més freqüent dels brots de coronavirus a la Comunitat Valenciana. De fet el 67% dels brots es produeixen en aquest entorn, seguit del laboral amb el 18,6% dels casos. Per edats, els grups compresos entre els 35 i els 64 anys continuen comptabilitzant la majoria dels nous casos positius, concretament el 44,4% dels brots. Així i tot, el 90% dels nous brots són de xicoteta magnitud, és a dir, de menys de 10 persones.\nLa Comunitat Valenciana ha registrat 562 nous casos i 674 altes en un dia. Actualment, 5.545 casos romanen actius i 397 persones romanen ingressades als hospitals valencians. D’altra banda, s’han registrat huit noves defuncions.


Terrassa exigeix eufòria. – Punts i Seguits\nTerrassa exigeix eufòria.\n5 Juliol 2010 19 Desembre 2016\nAhir, totes les mirades castelleres estaven posades en la diada castellera que es celebrava a Terrassa en marc de la Festa Major de la vila vallesana. La colla amfitriona, els Minyons de Terrassa, en els darrers dies, havia anunciat la possibilitat d’oferir algun castell de gamma extra al Raval de Montserrat. Tal predicció malva es va acabar produint. Els Minyons de Terrassa van assolir el primer gamma extra de la temporada de castells, un 2 de 9 amb folre i manilles, que ha esdevingut la notícia castellera de la jornada a la vegada que ha significat un cop d’autoritat.\nEls Minyons de Terrassa no actuaven sols, els Castellers de Terrassa, que era l’altra colla amfitriona, només va poder portar a plaça dos castells, el 4 de 7 amb agulla i el cinc de set, que es va quedar en carregat. El 4 de 8 carregat en l’actuació de vigília de les festes terrassenques els va passar massa factura. La colla convidada per aquest any, van ser els Capgrossos de Mataró, que tot i no presentar un gran nombre de camises, van assolir un 4 de 8 de postal, un 3 de 9 amb folre d’ofici i un 2 de 8 amb folre marca de la casa.\nPer la seva banda, els Minyons de Terrassa obrien la primera ronda de l’actuació amb un treballat 4 de 9 amb folre, castell que estrenaven enguany en el seu repertori. Un 4 de 9 amb folre amb cares noves al tronc, un xic lent en la seva execució, però que gràcies a l’aplom del folre van poder descarregar. Aquest castell era el pas previ que havien de fer els malves per poder portar amb garanties l’objectiu de la diada, el 2 de 9 amb folre i manilles. En segona ronda afrontaven el repte, i tal espera per part de públic per aquest castell no va defraudar. El primer gamma extra de la temporada no ha estat exempt de treball, esforç i de fins i tot, èpica. Un 2 de 9 amb folre i manilles d’aquells que fan afició castellera, d’aquells que transmeten sentiment. Altre cop, gran treball malva en el folre i les manilles.\nLa jornada malva va finalitzar amb un 3 de 9 amb folre agredolç, ja que només es va poder carregar. Aquest castell sembla que ja va avisar en la diada de vigília d’aquest passat dissabte a Terrassa. L’actuació es va culminar per part de Minyons, amb un espadat de sis.\nAixí doncs, els malves han mostrat la seves credencials al món casteller per la temporada d’enguany. Els Minyons s’anoten el primer gamma extra de la temporada castellera, a la vegada que avisen a tothom del seu estat de forma. A més, són la primera colla castellera en aconseguir tres castells de nou enguany. Aquests són motius suficients, per pensar que aquest gamma extra no serà el darrer ni l’únic que es vestirà de malva. Qui sap si per Sant Fèlix els Minyons podrien destapar la llauna del 5 de 9 amb folre. Mentrestant, el que es va veure ahir a Terrassa ens fa exigir eufòria. La temporada castellera comença a fer “xup-xup”.\nRecitals d’estiu amb la nova cançó de fons.\nBertsolaris vs glosadors.


La Núria a la cuina: Fideuà de verdures amb conill\nUn plat molt complet i que pot servir per endur-se una bona carmanyola per dinar. A casa és un plat que acostumo a cuinar força sovint, doncs ens agrada molt i resulta prou fàcil. La varietat de fideuà és extraordinària (de peix, de carn, de verdures...). Aquesta vegada he fet una nova versió d'una recepta de fideuà vegetariana que vaig trobar en aquest blog. Sempre que menjo fideuà, em ve al cap la història que explicava sovint la meva àvia. Quan era petita, el dia que a casa cuinaven fideuà li deien que aquell dia menjaria fideus del cap dret. I ella, encuriosida, esperava amb impaciència a veure com serien aquells fideus i si els hi veuria el cap dret! Ara sóc jo que li dic a la Xènia que he cuinat fideus del cap dret... Espero que us agradin el dia que us animeu a cuinar-ne.\n500 g de fideus (núm. 2)\n1. Daurar els fideus a la cassola fins que quedin torradets. Reservar-los.\n2. Tallar ben petita tota la verdura: porro, pastanaga, pebrot i carbassó.\n3. En una cassola a part, rostir una mica el conill, que prèviament haurem salpebrat. Reservar-lo per després, que l'afegirem amb la resta de verdures i els fideus.\nEls fideus "del cap dret"\n4. Fregir les verdures per aquest ordre: l'all, el porro, el pebrot, la pastanaga i el carbassó. Posar-hi la sal. Seguidament, afegir-hi una mica de vi blanc i el tomàquet tallat a trossos petits.\n5. Afegir els fideus amb les verdures un cop aquestes estan fregides. Posar el conill pel damunt i cobrir els fideus amb el caldo.\n6. Coure els fideus amb la cassola tapada durant 8 minuts (els que indiqui en el paquet de fideus que hagueu comprat). Passat el temps de cocció, es deixa reposar uns minuts més amb la tapa perquè els fideus quedin amb el "cap dret"!


PSC Calafell: Dolors Carreres repeteix com a cap comarcal del PSC\nDolors Carreres repeteix com a cap comarcal del PSC\nLa cunitenca Dolors Carreres ha aconseguit el recolçament unànim dels militants socialistes del Baix Penedès per encapçalar l'executiva comarcal del PSC en aquesta comarca. L'elecció es va produir el dimecres passat, dia 30 de maig, al Centre Cívic l'Estació d'El Vendrell. Molts militants de les diferents agrupacions de la comarca van omplir la sala per escollir la nova executiva comarcal que representa la unitat i el consens dins el PSC del Baix Penedès.\nL'agrupació de Calafell va voler donar suport i reconèixer l'esforç en mantenir actiu el partit i en el treball de presència a la majoria de pobles de la comarca que la Dolors ha aconseguit en aquests quatre anys en el càrrec. Per això, la delegació de Calafell va voler immortalitzar el moment i donar la cara per una persona que ha lluitat contra moltes adversitats i ho ha donat tot pel partit de forma totalment altruïsta. La Dolors ha demostrat que estima el partit i nosaltres li hem demostrat que l'estimem.\nA més, l'executiva comarcal compta amb la representació de tres membres de l'executiva calafellenca. La Noemí Espigares, com a secretària de JSC a la comarca, la Yolanda Almagro, com a secretària d'educació de la nova executiva, i el Ramon Ferré, com a portaveu i secretari de comunicació i xarxes socials. Per tant, Calafell hi és molt ben representat.\nPublicado por Ramon Ferré en 00:52\nEtiquetas: Baix Penedès, Executiva, PSC\nLos vídeos del Balance en Segur\nBalance en Segur\nBalanç al Poble\nBalanç a la Platja\n¿les noves guinguetes?\nBalanç als tres nuclis\nTercer balanç (a Segur)\nSegon Balanç (al Poble)\nPrimer Balanç (a la Platja)\nJa és al carrer el número 2 del butlletí del PSC!\nPere Tarrés aposta per Calafell\nI a Calafell quan?


té son arc-de-sant-Martí,\nmes tingué son dematí,\nRecords i somnis, fragment.\nFoto: Juan Carlos Cárdenas/ Efe\nEncara no m'he recuperat del discurs de dimissió de Francisco Camps. Tal i com suggereixen els experts en psicologia de la corrupció, en l'àmbit polític, el control del discurs lingüístic és fonamental per assolir el domini mental de la població. D'aquesta manera, els delinqüents de coll blanc poden continuar tranquil·lament amb les seves martingales a l'ombra. Els malabarismes verbals són seguits per tota una legió de tertulians, columnistes i opinadors, disposats a fer la cort a qui sigui, amb l'objectiu de conservar la notorietat i presència mediàtiques. Hores d'ara, la vinculació de la trama Gürtel amb el Partit Popular és pràcticament indiscutible, malgrat que falti concretar responsabilitats. Després d'haver estat processat per suborn passiu impropi, la reacció del President de la Comunitat Valenciana era una incògnita. L'afer dels vestits ha passat de ser una anècdota negada amb obstinació-Yo me pago mis trajes-, a…\nNelson Mandela ha esdevingut una icona global de la lluita contra el racisme\nEl 18 de juliol és l'aniversari de Madiba. L'efemèride ha estat batejada per les Nacions Unides com a Dia Internacional de Nelson Mandela. Enguany, s'ha convidat a què els ciutadans inverteixin 67 minuts en accions que emulin l'expresident sud-africà, atès que ell va dedicar 67 anys de la seva vida a combatre l'apartheid. Malgrat les bones intencions, com bé sabem, moltes d'aquestes jornades són boniques campanyes publicitàries, les quals, malauradament, no solen anar acompanyades de vertaderes transformacions socials. Em queda el dubte de si no són simples cortines de fum, per tapar les enormes desigualtats, que assoten un món que es revela cada dia més cruel. Quan Shakira va ser acusada de plagi pel tema Waka Waka -en realitat és una cançó tradicional camerunesa- algunes veus van criticar la colombiana de tenir la típica arrogància colonialista, que ha caracteritzat el poder blanc …\nL'eurodiputat Mario Borghezio ha confessat la seva afinitat amb les idees de Breivik\nNo és la primera vegada que l'eurodiputat ultradretà Mario Borghezio surt amb algun estirabot. En una altra ocasió, havia fet apologia del terrorisme etarra. Contràriament al que seria d'esperar en una societat civilitzada, les terribles declaracions no van tenir cap repercussió rellevant. I així l'homenet continua fent de les seves. Darrerament, em fa la impressió que qualsevol discurs biliós és acceptat amb total impunitat, malgrat que és sobradament coneguda la seva influència sobre la violència social. Mentides, manipulacions, distorsions i fal·làcies diverses, encaminades a explicar la realitat de forma simple i ràpida, adaptada a la lògica de la telescombraria que es fomenta en els mitjans. Sentències generalitstes i grolleres, emeses sense cap necessitat de justificació o documentació prèvia, que acrediti que aquella informació és veraç. Hom pot criminalitzar, per exemple, la com…\nLa massacre de Noruega m'ha fet recordar un conegut de l'adolescència, admirador del nazisme. Una de les coses que més em pertorbava d'aquell personatge febril era que estava absolutament tancat a la compassió. No podia donar crèdit a les meves orelles, quan parlava de la necessitat d'enviar persones innocents als crematoris o a les cambres de gas. Es mostrava completament inflexible davant de qualsevol argument, en defensa dels drets humans. Potser amb el temps ha recapacitat però tinc els meus dubtes. Certes persones mai no canvien, només muden la pell. Avui, m'esgarrifo novament davant de segons quins comentaris a la xarxa. Sento la mateixa incredulitat, en adonar-me que hi ha individus que no tenen capacitat d'empatia, tampoc voluntat de reflexió. Al contrari. Encara aprofiten l'avinentesa per abocar més porqueria sobre la socialdemocràcia i la pluralitat religiosa. Són temps de …\nDesprés d'aquell esdeveniment esfereïdor, es va obrir un encès debat sobre els discursos de l'odi promoguts pel Tea Party i el paper que aquests havien tingut en el fet que …\nUn ancià encantador fa costat a la seva mà dreta, una atractiva periodista, de flamejant cabellera pèl-roja. Rere l'amable façana, escoltes il·legals, que impliquen nombroses personalitats, a les més altes esferes. Les pràctiques delictives van arribar a l'extrem de punxar el mòbil d'una adolescent desapareguda. La noia ja era morta, però la policia creia que estava viva, arran de les manipulacions de la bústia de veu. Resultat: una família destrossada, víctima de les estratègies carronyaires de l'imperi Murdoch. També ha mort Sean Hoare, el primer treballador de l'empresa que va difondre el nom d'Andy Coulson, excap de comunicació de David Cameron i exdirector del controvertit dominical. Han qualificat la defunció d'inesperada però no de sospitosa. O sigui, prou de tafanejar. Stop sniffing around. Amb el vell no es fan bromes. …\nCom no podia ser d'altra manera, el diari dels Godó dedica una bonica editorial i diversos articles de record al seu col·laborador, Carlos Sentís, igual que en el seu moment ho feren amb un altre venerat franquista, Juan Antonio Samaranch, de qui en destacaren el paper de pare de l'olimpisme modern. José Antich demanava que la ciutat de Barcelona li retés homenatge, tot dedicant-li un carrer. Els pomposos i honorífics funerals, no havien estat prou humiliants. Sentís el retraten, bàsicament, com a cronista privilegiat del S.XX. També en ressalten el rol durant el retorn de Tarradellas, entre d'altres elogis que no esmentaré, per estalviar-me una mala estona. Mai no em va semblar que Sentís brillés com a periodista, tampoc es va penedir públicament del seu…\nLa manera més eficaç de rematar una persona deprimida és exhortar-la a somriure o bé insinuar-li que està profundament trastornada, a causa d'una greu patologia mental. Per contra, un dels primers passos de la recuperació és la legitimació del sofriment. Les persones que acudeixen al consultori, en la gran majoria de casos, tenen una raó de pes per trucar a la porta. Alguna circumstància poderosa els ha arrossegat a un abisme del qual no aconsegueixen distanciar-se. Val a dir que em sento admirada davant de la força interior que despleguen els pacients, malgrat que els amargui l'insomni, tinguin ganes de plorar tothora o pateixin atacs de pànic, en els moments més inesperats.Em meravella l'enorme capacitat de resiliència dels éssers humans. Aquest potencial, òbviament, no té res a veure amb la negació de les emocions desagradables, que no negatives. Ben al contrari, sense l'acceptació de les mateixes seria impossible avançar. Aquells que volen vi…\nAhir mirava el telenotícies de TV3, per seguir les protestes del personal sanitari de l'Hospital Dos de Maig. Cap esment. No estic sorpresa perquè, d'ençà de les primeres manifestacions contra el desmantellament de l'Estat del benestar, a Sant Joan Despí han fet pràcticament com si sentissin ploure. La diferència d'enfocament amb la qual van tractar la neteja de Plaça Catalunya i els aldarulls de la Ciutadella,va ser de traca i mocador. Quant als cops de porra o els impactes amb bales de goma, es van minimitzar les brutals agressions, que han tingut terribles conseqüències per a la salut, en persones que ni tan sols estaven enmig dels disturbis. En el cas dels diputats increpats, en canvi, l'espectador gairebé tenia la impressió que assistia a un atemptat terrorista. Què voleu que us digui. Si després de la tragèdia d'Horta de Sant Joan, Boada n'ha sortit només amb una pintada a la closca, pot estar ben content. ¿Sóc una violenta-radical-comu…\nA vegades, imagino que els llibres són com baules d'una mateixa cadena. Un assaig condueix a l'altre. Mai no abordo una obra pensant que hi trobaré la veritat amb majúscules, aquesta és una idea pueril que fa anys que he deixat de banda. Més aviat un coneixement enriqueix l'altre. Sempre és necessari passar-ho tot pel sedàs crític, encara que tinguis gran simpatia per les idees exposades en un determinat volum. En el darrer post, parlava de la precària salut mental d'alguns caps d'Estat, a propòsit de l'experiència mèdica i política de David Owen. Un dels interrogants que se'n derivaven, remetia als suposats titellaires del poder econòmic, especialment interessats en què certs presidents perdessin la xaveta. D'altra manera, serien incapaços de justificar i promoure la barbàrie. La guerra de l'Iraq n'és un bon exemple. El descerebrat trio de les Açor…\nEls dos dictadors llatinoamericans, a La Habana.\nChávez i Castro han estat colze a colze, en moments de dificultat personal. Més enllà de l'amistat que suposadament els uneix -i que tant han exhibit públicament-, és indubtable que els interessos que comparteixen ambdós dictadors, han contribuït a fomentar el suport mutu, en l'afrontament de les malalties que pateixen. Veneçuela i Cuba són dos fortins comunistes que es retroalimenten. Això no obstant, arran de la delicada salut dels comandantes, aquest binomi polític està en perill. L'avançada edat del líder cubà i les seves xacres, juntament amb el procés cancerígen del veneçolà, fan pensar en un futur d'allò més incert. L'opacitat sobre l'abast real de les seves dolències, enterboleix encara més l'horitzó.\nMalgrat l'aparença granítica, cínica o indiferent de certs presidents, la tasca que desenvolupen pot esdevenir una màquina implacable, que afecti dramàticament el seu organisme. Fa unes setmanes, u…\nPaloma Siles va relatar, l'any passat, el seu calvari personal amb Teddy Bautista, a Antena 3 i Veo7\nCada dia estic més convençuda que darrere d'un home poderós hi ha, com a mínim, una dona humiliada. Penso en les velinas de Berlusconi o la soferta esposa de DSK, que ja s'ha acostumat a què el seu marit sigui un faldiller incurable. En les altes esferes hi abunden les dones banyudes i resignades, que han fet de la ceguesa una virtut. És digna d'estudi la capacitat de justificació femenina, davant de l'erotisme del poder. Però aquest no és pas el cas que avui ens ocupa. Si més no, en l'època actual. Arran de la detenció de Teddy Bautista, vaig recordar el testimoni colpidor de Paloma Siles, la dona que va iniciar una relació amb el capitost de la SGAE, quan només tenia 17 anys. Es van casar i, segons explica Siles, l'ambiciós músic la va manipular, enganyar i estafar, amb la finalitat d'escalar posicions, en la carrerea pel poder. També li va prendre la…\ny en un vaso, olvidada, se desmaya una flor. El jardín puebla el triunfo de los pavos reales.\nla libélula vaga de una vaga ilusión. ¿Piensa, acaso, en el príncipe de Golconda o de China,\no en el dueño orgulloso de las perlas de Ormuz? ¡Ay!, la pobre princesa de la boca de rosa\nir al sol por la e…\nSi actualitzes amb certa regularitat el blog, a vegades tens problemes per escollir tema. Per sort o per desgràcia, viure en aquest país et proveeix d’una font inesgotable de recursos. En les anècdotes aparentment més banals hi trobem el substrat de la indignació, sobre la qual sempre és agraït escriure. Avui, com cada principi de mes, els cotxes aparcats en un costat de la vorera han hagut de canviar d’ubicació, per estacionar-se a l’altra banda de carrer. De bon matí, a Palafrugell, he ensopegat amb unes quantes discussions acalorades, entre veïns i policies. La grua ja estava d’allò més enfeinada. Amb la normativa a la mà, no es pot pas dir que cometés cap infracció. No obstant això, seria d’agrair que es concedís un cert marge de temps, pels lògics oblits o circumstàncies particulars dels conductors. Potser són figuracions meves però em sembla que la flexibilitat, en segons quines situacions, és una virtut escassa. Tant de bo s’actués amb la mateixa diligència, qu…


L'Audiència ha de resoldre si l'acusada de falsejar un examen a Manresa va a judici - Regió7 :: El Diari de la Catalunya Central\nLa funcionària, que presumptament volia beneficiar el seu fill, recorre el tancament de la instrucció\njosep sallent manresa 12.09.2017 | 07:47\nLa Florinda, on hi ha les oficines municipals de Recursos Humans ARXIU/J. S.\nEl Jutjat d'Instrucció 1 de Manresa ha acabat la investigació del cas de l'examen falsificat a l'ajuntament manresà i manté com a única imputada l'excap de secció de Recursos Humans al consistori. La funcionària acusada, però, segons ha pogut saber aquest diari, ha recorregut la resolució a l'Audiència de Barcelona, ja que demana tornar a declarar en fase d'instrucció. A més, sol·licita que també ho facin altres testimonis. L'Audiència resoldrà si s'allarga la instrucció o si, en cas contrari, envia la processada a judici.\nLa imputada, que continua de baixa al consistori (després d'haver estat apartada a un nou departament), és la mare del candidat a qui presumptament va intentar afavorir amb la falsificació de l'examen. Els fets es van descobrir el juliol del 2016 i, al cap d'unes setmanes, l'Ajuntament als va denunciar penalment al jutjat, que va iniciar la investigació.\nDurant la instrucció, l'acusada, M. P., va negar l'autoria dels fets, mentre que el seu fill, que va declarar com a testimoni, es va acollir al dret a no declarar, a causa de la seva relació de parentiu directe. Durant la instrucció, també han declarat diversos treballadors.\nAra, però, després que el jutge hagi donat per acabada la investigació, la defensa de M. P. ha presentat un recurs a l'Audiència demanant que continuï la fase d'instrucció, ja que vol que es tornin a practicar diverses declaracions, entre les quals la d'alguns testimonis i la d'ella mateixa. En cas que l'Audiència accepti el recurs, el cas retornarà al Jutjat d'Instrucció 1 de Manresa. Si no, enviarà el procediment a judici, en el qual la funcionària serà jutjada per un delicte d'infidelitat en la custòdia de documents, pel qual es pot enfrontar a penes de presó.\nEls fets es remunten al juliol, quan una treballadora de l'Ajuntament que participava en un tribunal de selecció va descobrir que algú havia col·locat un examen fals per substituir el que realment havia entregat un dels aspirants a la plaça. Les respostes que havia lliurat l'home a l'examinadora tenien un nivell deficient. La prova que l'endemà va aparèixer en el seu lloc tenia les respostes canviades, era més llarg i estava escrit amb una lletra diferent. La substitució es va fer quan l'original era custodiat a Recursos.\nLa investigació judicial ha determinat que l'aleshores cap de secció de Recursos havia fet la substitució per afavorir presumptament el candidat, que és el seu fill. A l'espera que el cas es resolgui a judici, l'Ajuntament va traslladar a un altre departament la funcionària, que està de baixa. Es dóna el cas que uns mesos després, el seu fill va acabar obtenint una plaça laboral de sis mesos perquè constava en una altra borsa de treball de l'Ajuntament, d'administratiu al Mercat de Puigmercadal.


‘Crònica’ del 26 de novembre – Vilassar Ràdio\nLucía Avilés, jutgessa vilassarenca especialista en violència masclista del jutjat de Mataró, va ser entrevistada ahir dijous a l’especial 25-N del “Parlant de tot”\nViolència física, violència sexual, violència vicària i, ara, entra un nou delicte; una nova manera de fer mal. La vilassarenca Lucía Avilés, jutgessa especialista en violència masclista del jutjat de Mataró, ha estat la primera en posar llum i taquígrafs, en alarmar d’aquesta nova xacra que anul·la les dones (i, de passada, els seus fills i filles) ja que els amputa qualsevol possibilitat de tirar endavant econòmicament. Són declaracions a l’espai “Una Habitació pròpia d’aquesta casa”, de Vilassar Ràdio, que aplega les veus de les entitats feministes de Vilassar de Mar. Moment, per subratllar-ho, en el marc del 25 N Dia Internacional de lluita en contra de la violència masclista.\nEn una Sala Carrau plena fins la bandera, (el tema és sensible), i amb els micròfons de Vilassar Ràdio en directe, es va celebrar, ahir, la taula rodona que duia per títol “Cap a l’obertura del Museu de la Marina”. El debat, gestat des de BricBarca, el seu president; l’Agustí Martin en va ser el moderador, va aplegar l’alcalde de Vilassar de Mar Damià del Clot i, també, l’exbatlle del nostre municipi Pere Almera. Els dos van coincidir en que cal posar fil a l’agulla i agafar el ritme de creuer a mig termini. Un prec des de BricBarca. Que els partits polítics que es presentin als comicis municipals del maig de 2023 portin, en el seu programa, el futur, les propostes al voltant del Museu de la Marina.\nLa soprano vilassarenca Rosa Mateu actua aquest dissabte a l’església de Sant Feliu\nEn el context del 31è Cicle de concerts d’Orgue de Cabrera de Mar, demà l’església de Sant Feliu acollirà el recital que oferiran Carme Godall juntament amb la soprano de Vilassar de Mar Rosa Mateu i Laura Brasó. El preu de l’entrada és de 5 euros i es pot adquirir a través del web www.gaudeixcabrera.cat..\nNotícia anterior‘Crònica’ del 25 de novembre\nSegüent notícia“Crònica” de dilluns 29 de novembre 2021


Proveïdors i fabricants de perfil d'alumini LED d'alumini extruït de 45 x 45 graus muntat a la superfície de 12 * 18 mm - Fàbrica de la Xina - Il·luminació Keylux\nPerfil LED d'alumini de cantonada extrudida de 45 x 28 graus extruït de 12 * 18 mm muntat a la superfície\nCom a part important de la il·luminació lineal LED, el perfil d'alumini de la cantonada té bones propietats decoratives i, amb la coberta del PC, l'efecte emissor de llum serà més uniforme i millor. un excel·lent dissipador de calor. Seleccionant la coberta adequada podeu obtenir l’efecte de la llum de dispersió (coberta lletosa) o de concentració (coberta transparent) emesa pels LEDs de la tira LED. Aquest perfil de cantonada és perfecte per a aplicacions de muntatge superficial.\n1. Color: es poden personalitzar altres colors especials segons es requereixi exactament.\n2. Mida: es poden proporcionar demensions especials d’ALU segons es requereixi.\n3. Longitud de tall: el perfil d'alumini de la cantonada es pot tallar segons les vostres necessitats.\n4. Embalatge: oferiu un paquet protector de múltiples capes.\nDisseny de forma de 5.V, fàcil d’integrar on hi ha menys espai disponible;\n6. Combinació amb un difusor, coberta de PC transpirant, lletosa, esmaltada, transparent i lent òptica per a diferents il·luminacions.\nNúmero d’article: TED001P18\nMaterial: aliatge T5-6063.\nCoberta PMMA / PC: Coberta de llet / gelada / clara\nAmplada de la font d’il·luminació: 12,2 mm\nLongitud opcional: 0,5-3M\nAplicació:Racó, armaris de cuina, armaris, escales, expositors i anuncis publicitaris.\nP. Quin és el MOQ per als perfils i difusors d'alumini?\nA. El MOQ general per a perfils i difusors d’alumini és de 100 metres per article, però s’adapta a l’article exacte a causa de la mida i el pes diferents.\nP. Podeu fer OEM, què tal el cost del motlle?\nA. El OEM és acceptable. El cost del motlle depèn de diferents dissenys, els avaluarem segons el vostre dibuix.\nSi el perfil de llum d'alumini de cantonada extrudida de 45 x 45 mm muntat a la superfície s'adapta a les vostres necessitats, us convidem a comprar amb la nostra fàbrica. Com a un dels principals fabricants i proveïdors de diversos productes LED a la Xina, també us oferirem el servei personalitzat.\nHot Tags: muntat a la superfície de 12 * 18 mm lliscat extruït perfil d'alumini de 45 graus d'alumini, Xina, proveïdors, fabricants, fàbrica, personalitzat\nUn parell de:Diàmetre 20mm Alumini rodó Habitatge led oficina llum habitatge perfil circular d'alumini Següent:Perfil d'alumini muntat cantonada portat per a la il luminació de sostre amb coberta de PC\nPerfil tira il·luminació cantonada alumini extrusió ...\nTriangle cantonada portat d'alumini Led de mòduls pe...\nImpermeable perfil d'alumini IP67 Led Fixture Canal ...\nCantonada led muntat habitatge d'alumini Strip Perfi...\nLed Corner muntatge perfil d'alumini LED Canal per a...\nPerfil d'alumini led de cantonada d'extrusió de ranu...


Temes de Salut 10 de novembre de 2021 2021-12-22\nUn estudi desenvolupat íntegrament a l’Hospital Clínic – IDIBAPS ha determinat que la funció mitocondrial en el metabolisme dels glòbuls blancs de la sang es veu clarament alterada en la malaltia hepàtica avançada.\nGrup Inflamació i Malaltia Hepàtica de l'Hospital Clínic de Barcelona. A primera fila d'esquerra a dreta, la Dra. Ingrid Zhang i el Dr. Joan Clària.\nAquest estudi, publicat a Journal of Hepatology, ha estat desenvolupat pel Servei de Bioquímica i Genètica Molecular de l’Hospital Clínic – IDIBAPS, i l’ha liderat el Dr. Joan Clària, cap del Grup Inflamació i Malaltia Hepàtica del mateix centre, amb la col·laboració de la Dra. Ingrid Zhang. S’ha observat que el funcionament dels mitocondris, orgànuls cel·lulars capaços de generar energia, es veu greument deteriorat en els glòbuls blancs de pacients amb malaltia hepàtica avançada. És el primer estudi que demostra directament aquesta alteració a escala cel·lular.\nL’estudi va incloure un grup de 108 pacients amb Descompensació Hepàtica Aguda (HDA), un altre grup de 128 pacients amb Insuficiència Hepàtica Aguda sobre Crònica (ACLF), i un grup de control de 41 individus sans. La HDA es produeix si hi ha un deteriorament de la funció hepàtica en pacients amb cirrosi. Es presenta amb ascitis, encefalopatia hepàtica, dany en la funció renal, entre altres afectacions. Per altra banda, la ACLF es produeix pel deteriorament ràpid de la funció hepàtica, ocasiona fallada d’òrgans extrahepàtics i una alta mortalitat. Requereix un reconeixement precoç en pacients amb HDA amb alt risc de desenvolupar-la.\nEls mitocondris dels glòbuls blancs d’aquests pacients són els que es van estudiar. Els glòbuls blancs o leucòcits són cèl·lules que es troben a la sang i ens protegeixen de les infeccions. Tenen nucli, i orgànuls cel·lulars. Un d’ells són les mitocòndries, que constitueixen la central energètica de la cèl·lula i generen la major part de l’energia per activar les seves reaccions bioquímiques.\nEs va comprovar de forma directa la morfologia mitocondrial per microscòpia electrònica, i s’hi van detectar diferències estructurals. A més, els pacients amb HDA i ACLF presentaven un major nombre de mitocòndries per leucòcit i una reducció de la seva mida. També es va evidenciar un dèficit en la producció d’energia mitocondrial, perquè aquesta s’obtenia d’altres fonts que no eren les habituals, com la utilització d’aminoàcids i altres substrats i intermediaris alternatius dins la cèl·lula.\nD’altra banda, es van analitzar els biomarcadors GDF15 i el FGF21, que són molècules que les cèl·lules alliberen en el plasma sanguini en resposta a l’estrès mitocondrial. Es va comprovar que havia augmentat la concentració d’aquests biomarcadors en pacients amb HDA i ACLF en comparació amb pacients sans. A més, es va fer una anàlisi transcriptòmica (estudi de l’expressió de gens) en leucòcits de pacients amb HDA, amb IHCA i sense. Els pacients HDA i ACLF presenten una inflamació sistèmica desmesurada i es desconeix el motiu, però s’ha vist que hi ha una relació estreta entre els gens inflamatoris i els gens de disfunció mitocondrial.\nLes persones en estadis avançats de malaltia hepàtica tenen un mal pronòstic, pateixen una disfunció dels òrgans vitals i tenen escasses opcions de tractament. Aquesta investigació aporta evidències directes en l’àmbit estructural, bioquímic i cel·lular que la disfunció mitocondrial regeix el metabolisme i la resposta immunitària dels leucòcits. Entendre millor l’afectació de la malaltia des del punt de vista cel·lular pot permetre desenvolupar opcions de tractament i millorar el pronòstic d’aquests pacients.\nL’estudi ha estat portat a terme gràcies a la Fundació Europea per a l'Estudi de la Insuficiència Hepàtica Crònica (EFCLIF), a les beques MEC del Ministeri d’educació cultura i esport, al programa d’Investigació i Innovació de la Unió Europea, Horizon 2020 i al programa d’ajudes Sheila Sherlock.\nHepatitis Vírica Metàstasis Hepàtiques\nDescompensació Hepàtica Aguda (HDA) ,\nInsuficiència Hepàtica Aguda sobre Crònica (ACLF) ,


Puig espera rebaixar el tancament perimetral a partir de maig “amb la màxima prudència” - Levante-EMV\nPuig espera rebaixar el tancament perimetral a partir de maig “amb la màxima prudència”\nEl que més li “preocupa” és consolidar la situació de la Comunitat després d’un mes mantenint la incidència acumulada més baixa\nVALÈNCIA | 19·04·21 | 18:43\nEl president de la Generalitat, Ximo Puig, ha advocat, aquest dilluns, per “rebaixar d’alguna manera” el tancament perimetral de la Comunitat Valenciana a partir de maig i per gestionar les noves restriccions “amb la màxima prudència”, a partir de la fi de l’estat d’alarma, previst per al dia 9.\nPuig ha defensat aquesta postura en roda de premsa i en una entrevista en Telecinco recollida per Europa Press, i ha recordat que totes les decisions que va adoptar la Comunitat en 2020 sense estat d’alarma van ser avalades pel TSJCV. “No és una situació exactament nova i no estarem en un buit després del 9 de maig”, ha recalcat.\nFins aleshores, el que més li “preocupa” és consolidar la situació de la Comunitat, després d’un mes mantenint la incidència acumulada més baixa d’Espanya, encara que ha recordat que no és una “illa” i que la situació és complicada en altres països i comunitats autònomes.\n“Estem sis vegades per davall de la mitjana, això ens fa ser extremadament prudents”, ha insistit, abans de defensar que la gestió de les restriccions sense estat d’alarma ja va ser “raonable” l’any passat.\nAl seu judici, a partir del 9 de maig serà el moment en què es puguen rebaixar algunes mesures, sobretot el tancament perimetral, perquè “moltes famílies no han tingut contacte en molt de temps”. “Aquest esforç ha donat bon resultat i ara cal superar-lo d’alguna manera”, ha asseverat.\nÉs una cosa que Ximo Puig espera que la Generalitat puga gestionar “amb els instruments actuals” quan decaiga l’alarma, però insisteix que cal esperar al dia 9 “i veure com està la situació general”.\nHa promés que aquesta setmana analitzaran les dades “amb la màxima prudència i sense prendre cap decisió precipitada”, amb l’objectiu d’arribar a juny “en les millors condicions possibles per a iniciar la recuperació econòmica i social”. “Cada dia que passa, estem aconseguint el més important: salvar vides”, ha celebrat.\nPerò ha posat l’accent en el fet que “això no va de cap salvació d’una comunitat o un país” i que el que importa és que la gent “veja un horitzó clar i es vaja generant ja una superació de l’imaginari col·lectiu en aquest moment, perquè moltes persones i famílies han patit”.\nOci nocturn i temporada turística\nPreguntat per un d’aquests col·lectius, el de l’oci nocturn, que manté la seua acampada davant de la Generalitat, Puig ha destacat les ajudes específiques de huit milions que es van aprovar la setmana passada, i la segona fase del pla Resistir, amb 650 milions gràcies a fons del Govern, sumats als 420 de la primera edició.\n“Mil milions per a suturar una ferida molt profunda. Això no és suficient, són tiretes, és un parèntesi. Estem fent tot l’humanament possible per arribar a la nova normalitat”, ha manifestat.\nI ha confiat que, a partir de juny, “hi haja temporada turística” si hi ha una evolució positiva del virus, després d’empatitzar amb el sofriment del sector i confiar que l’esforç de tots servisca perquè es puga tornar a viatjar.


Creu Roja oferirà el servei de vigilància, salvament i socorrisme a les platges de Roses aquest estiu — Ajuntament de Roses\nCreu Roja oferirà el servei de vigilància, salvament i socorrisme a les platges de Roses aquest estiu\nCreu Roja oferirà el servei de vigilància, salvament i socorrisme a les platges de Roses aquest estiu L’Ajuntament de Roses acaba d’adjudicar el servei de vigilància, salvament i socorrisme de les platges de Roses per a aquest estiu a Creu Roja Roses, que realitzarà aquesta prestació entre l’1 de juny i el 30 de setembre. Com a novetat, la contractació d’enguany inclou també els dispositius preventius que s’estableixen a Roses amb motiu de les fires i barraques de Festa Major, de la celebració de Carnaval i de Cap d’Any. El pressupost amb què compten la realització de la totalitat d’aquests serveis és de 256.707 €. http://www.roses.cat/noticies/historic/creu-roja-oferira-el-servei-de-vigila-ncia http://www.roses.cat/@@site-logo/escut.png\nL’Ajuntament de Roses acaba d’adjudicar el servei de vigilància, salvament i socorrisme de les platges de Roses per a aquest estiu a Creu Roja Roses, que realitzarà aquesta prestació entre l’1 de juny i el 30 de setembre. Com a novetat, la contractació d’enguany inclou també els dispositius preventius que s’estableixen a Roses amb motiu de les fires i barraques de Festa Major, de la celebració de Carnaval i de Cap d’Any. El pressupost amb què compten la realització de la totalitat d’aquests serveis és de 256.707 €.\nA partir del proper 1 de juny Creu Roja Roses desplegarà el seu servei de vigilància de l’estat i seguretat de les zones de banyistes a les platges de Santa Margarida, Salatar, Rastrell, La Nova, La Punta, Palangrers, Canyelles i l’Almadrava. El dispositiu comptarà amb 20 treballadors, entre socorristes i coordinadors, distribuïts en els 7 llocs de socors i les 9 torres de vigilància situats a les platges urbanes.\nPel que fa als mitjans materials, el servei comptarà amb una embarcació i una ambulància amb dotació d’infermeria especialment equipades per al servei, sistemes de comunicació i vigilància, material sanitari (desfibril·ladors, farmacioles, collarets cervicals, etc) i tot el material de socors (armilles, lliteres, etc) necessari. A més, 3 cadires amfíbies (1 ubicada a la platja de l’Almadrava i dues més a la del Rastrell), possibilitaran el bany a persones amb mobilitat reduïda.\nAltres serveis complementaris que oferirà Creu Roja durant la temporada seran els protocols de polseres dentificatives per a infants, d’informació sobre les condicions de bany realitzada amb banderes, de senyalització de meduses i de corrents marins, el servei d’infoplatges i el de radiació ultraviolada.\nEl consistori ha ampliat enguany aquesta contractació amb la incorporació dels serveis d’assistència sanitària que tenen lloc a la població durant la celebració de les fires i barraques de Festa Major, de Carnaval i de Cap d’Any. Així doncs, també recauran sobre Creu Roja Roses aquests serveis, consistents en la dotació d’una o més ambulàncies (cas de Carnaval), durant els dies en què es duen a terme els diferents esdeveniments.


Ai mare, diu, mentre la cendra del Cetes s’encorba. GABRIEL PENA\nEscriptorSón quarts de sis del matí d’un dia laborable del mes d’agost, a mitjans dels anys noranta. L’habitació del mosso, situada a l’ala est de la casa, on també hi ha la dispensa i les escales que porten al corral, és per pernoctar i covar refredats. Senzilla. Ni ornaments ni, per descomptat, cap llibre a la tauleta de nit. Només un llum i un got amb la dentadura postissa a dins. Tal qual el que vindria a ser l’estàndard d’una estança de monja monàstica sense crucifix.\nEl mosso es lleva sense despertador. Fa el llit. Somier i matalàs s’enfonsen a l’alçada dels lloms. Després es tanca al lavabo. S’adoba la cara amb un raig de Floid, es pentina i baixa al corral on hi aparca els vehicles i les eines del camp. S’enfila al tractor, un Fiat vell dels anys setanta. Com que té les extremitats curtes li costa embragar. Ha d’allargar la cama, però ho ha de fer amb compte perquè, de vegades, se li desplaça el genoll i, llavors, tornar-lo a lloc és un suplici. Amb el motor en marxa s’encén el primer Celtes del dia i fa via amb el remolc enganxat al vehicle; dotzenes de caixes que acabaran plenes de fruita. Una vegada al bancal es posa a treballar sense esperar els jornalers. Va fent. Al seu ritme. Té la força d’un nervi que ja no és capaç de decandir. A les mans, en comptes de pell, hi té espart. Als braços i les cames el pèl ja no hi creix, com passa amb la cuirassa dels rèptils.\nDesprés de dinar fa migdiada assegut en una de les cadires del menjador dels amos. S’adorm de costat, amb el respatller al lateral i de cara a la tele. Quan encara no són les quatre de la tarda, en plena canícula i sota un sol de justícia, torna a ser al bancal. De tant en tant deixa anar un sospir. Ai mare, diu, mentre la cendra del Celtes s’encorba. Alça la mirada sota el fullam d’un perer i s’estira per collir la pera que penja d’una branca, retorçuda com l’ànima que li ha quedat. L’esforç fa que mig acluqui els ulls rere les ulleres.\nCap al final de la jornada el mosso es posa a explicar records. Alguns són antics, com els que parlen de les festes majors de la rodalia, a les quals acudia amb bicicleta. D’altres són més recents, i fins i tot recurrents, com les estones viscudes en estances tal qual la seva, però sense got amb dentadura postissa a la tauleta de nit.\nAl fer-se fosc el mosso es planta a la terrassa del bar i fa un quinto amb els altres, també solters com ell, fins que la son li fon els ploms.\nUn dia el mosso va morir de vell, sense fer soroll ni donar feina. Gairebé no havia sortit del poble tret de quan visitava sa germana per Nadal i, quan era possible, aprofitant el desplaçament a domicili de l’equip local de futbol. Tot el que tenia cabia dins una bossa de viatge. Tot menys la motocicleta. No compto que mai ningú li hagués demanat quin era el seu somni. La Milana Bonita particular. Sovint evoquem aquella ànima retorçada al voltant d’una taula entre cants i rialles. La branca del perer. L’espina dorsal encorbada com la cendra del Celtes que li penjava dels llavis. Se’n va anar i ens va deixar el got amb la dentadura postissa. I potser, amb la dentadura, tot el que no va saber dir-nos.


Un ecosistema econòmic que té cura de les persones i l’entorn a l’abast de tothom. – Unió de Cooperatives de Treball Associat de les Illes Balears\nUn ecosistema econòmic que té cura de les persones i l’entorn a l’abast de tothom.\nCodol, Codol 05- Octubre 2019\nTrobar productes i serveis alternatius al mercat convencional i capitalista a les Balears és una realitat i un fet palpable. Podem consumir cafè, xocolata i altres productes de consum de l’altre cap de món que escapen de la lògica extractivista de les multinacionals i que promouen la governança i l’economia local amb preus justs i producció ecològica; podem pagar una factura de llum que provengui de fonts renovables; podem accedir a escoles i instituts cooperatius; adquirir productes de la llar escapant de la dinàmica d’usar i tirar i donant suport a la reutilització i a la inserció de persones amb risc d’exclusió, i contractar molts serveis que ofereixen persones del teu entorn amb una mirada alegre i compromesa amb els principis cooperatius.\nAquests són només alguns exemples del tipus d’iniciatives que es troben sota el paraigües del mercat social, que enguany ha encetat el curs amb la campanya Aquesta Setmana ho Arreglam! Amb l’objectiu de que cada vegada siguin més les persones que coneguin aquest ecosistema, s’ha organitzat la Setmana de les Economies Transformadores, un programa d’activitats per diferents municipis de l’illa que inclou tasts, descomptes a botigues, xerrades, tallers i teatre.\nLa setmana ha finalitzat amb la celebració de la 5a fira del Mercat Social als jardins de la Misericòrdia, on s’ha acollit trenta-tres expositors durant tot el dia. A mes, enguany s’ha creat una zona install-party amb sis expositors de serveis de mobilitat, assegurances i finances ètiques, on poder-hi fer el canvi de companyia o l’alta immediata a aquests serveis aportant només alguns documents. La install-party pretén facilitar l’accessibilitat als serveis de l’economia social amb un format que pot ser mòbil i replicable a altres municipis o esdeveniments.\nL’associació Mercat Social és la que per cinquè any consecutiu dissenya i organitza la Fira del mercat social. En aquesta entitat posen la seva il·lusió i esforços en comú diferents entitats, empreses i xarxes del món cooperatiu, el tercer sector i la inserció social i el comerç just. La seva tasca passa per visibilitzar i acostar al conjunt de la societat l’economia feta per persones per a persones, per una banda; i per una altra treballar amb les administracions públiques pel reconeixement de la importància del teixit econòmic local i compromès.\nActualment l’economia social i solidària representa ja prop del 2% del PIB de les Illes Balears, tot i que amb el Pla Director de l’Economia Social 2018-2022 es preveu que arribi a un 5%.\nSi vols informar-te millor consulta la web mercadosocial.net/balears.\nArena Petit, membre de Bauma S. Coop.


La Regidoria de Polítiques Inclusives treballa intensament a la nova normalitat per seguir donant resposta als col·lectius més vulnerables\nLes mesures socials implantades per l'Ajuntament d'Alcoi per a donar una resposta a les necessitats específiques creades per la declaració de l'Estat d'Alarma a causa de la Covid-19 han anat finalitzant amb l'arribada de la nova normalitat. Molts serveis van finalitzar al mes de maig i juny i el departament afronta, ara, una nova etapa amb un augment en la demanda d'ajudes econòmiques d'emergència i la importància de les repercussions socials de la pandèmia.\nEntre els serveis creats expressament per a cobrir les noves necessitats que va provocar la crisi sanitària i que han finalitzat es troba l'alberg 24 hores, que va ser un dels primers a deixar de ser necessari. En aquest cas, els casos es van derivar a centres d'estada temporal per a tractar la problemàtica d'aquests usuaris d'una manera més especialitzada.\nEn maig també va finalitzar la línia 900 amb la tornada presencial dels diferents departaments municipals i la implantació de la cita prèvia. El servei va atendre més de 6.700 telefonades durant 10 setmanes, donant informació tant sobre els serveis municipals com resolent dubtes i consultes relacionats amb el confinament i la desescalada.\nL'atenció psicològica, per la seua banda, també ha deixat de realitzar-se al mes de juny. Aquest espai d'escolta es va posar en marxa el 27 de març i ha estat atés per personal titulat en psicologia.\nTambé s'han aturat les derivacions específiques de subministrament Covid-19 a Creu Roja mantenint-se les habituals i ampliant fins a 100 usuaris per si hi ha urgències. L'ajuda per a llançar la brossa, el servei de compra d'aliments i medicaments i la sortida de les mascotes també han finalitzat. Altres, mantenen els 28 nous serveis que van arribar amb la Covid-19, com el Servei d'Ajuda a Domicili (SAD) però no rep noves sol·licituds. El catering per a menors també es redueix el nombre de sol·licituds amb l'inici de les escoles d'estiu d'integració.\nD'altra banda, a més d'aquests serveis especials, la regidoria de Polítiques Inclusives també ha realitzat un important esforç en les ajudes econòmiques d'emergència. En el cas de les Ajudes de Renda Valenciana d'Inclusió (RVI) d'emergència s'han atorgat un total de 84 des de març a juny, encara que l'última setmana no ha sigut necessari atorgar cap ajuda d'aquest tipus. Per part de les PEIS d'emergència, s'ha realitzat un total de 1087 ordres de pagament des del 23 de març fins al 12 de juny, donant-se, a la primera quinzena del mes de juny, 130 ajudes. En aquest sentit, hi ha una demanda elevada i el departament treballa per a donar una resposta adequada a les noves necessitats.\nLa regidoria de Polítiques Inclusives, Aranza de Gracia, destaca la nova etapa on els serveis socials continuen sent essencials per atendre als més vulnerables: "Amb el final de l'Estat d'Alarma finallitzem uns serveis creats expressament per a fer front a la crisi sanitària on s'ha treballat intensament per donar resposta a totes les noves situacions i necessitats de les alcoianes i alcoians, algunes inèdites, a les que hem fet front amb tots els recursos al nostre abast i la professionalitat dels nostres empleats públics. Ara, comencem un nou període on les polítiques socials seguiran sent imprescindibles per pal·liar els efectes econòmics que ens deixa aquesta pandèmia, evitant que cap persona es quede enrere".


El PSC denuncia la nul·la activitat en polítiques d’habitatge del govern local - Ràdio Palafrugell\nEl passat matí, vam comptar amb la col·laboració del portaveu del PSC de Palafrugell Juli Fernández. El motiu protagonista de la conversa va estar la nota de premsa publicada per part del partit el passat 16 d’octubre on denuncien la nul·la activitat en polítiques d’habitatge del govern local.\nEl portaveu Socialista Juli Fernández, lamenta la manca d’iniciativa per part del govern ERC – Gent del Poble – JxC. Denuncien la necessitat de donar resposta a una de les necessitats més importants de la ciutadania com és l’accés a l’habitatge.\nEl Partit dels Socialistes de Catalunya, creu que cal denunciar que en l’actual mandat no s’ha convocat cap taula. El que posa de manifest que l’habitatge no es cap prioritat per l’actual govern.\nCom a mostra, Juli Fernández destaca que l’última convocatòria de la taula d’habitatge, que és l’òrgan participatiu per donar respostes a temes d’habitatge i fer propostes de millora, es va produir el passat 7 de març de 2019. Per tant, més de 20 mesos sense convocar la taula.\n“Hi ha moltes famílies que es quedaran a l’atur i no podran accedir a l’habitatge”\nSeguidament, Juli Fernández detalla que les taules no són de caràcter obligatori, però si necessàries. Més en uns moments en què la situació econòmica requerirà actuacions contundents per donar resposta a una de les necessitats de la ciutadania. Tenint en compte l’actual increment de preus dels lloguers i la crisi econòmica a causa de la COVID-19.\nFinalment, el portaveu socialista insta al govern a la convocatòria de la taula de forma periòdica com a mínim 3 cops l’any. Amb independència de l’assistència dels grup municipals, atès que a la taula també participen les entitats. El pròxim dia 27 d’octubre, tornarán a presentar la proposta per a la convocatòria de la taula.\nPer concloure, adjuntem l’entrevista sencera amb Juli Fernández, portaveu del PSC.\nEtiquetes Habitatge juli fernandez Palafrugell psc


Bootstrap: Biblioteca per generar pàgines web responsivas. Alliberada baix llicencia MIT. Copyright © 2011-2018 Autors de Bootstrap i Twitter, Inc.\nFont Awesome: Conjunt d'eines de fonts i icones. Alliberades sota les llicencies CC BY (icones), SIL OFL (fonts) i MIT (codi). Copyright © 2018 Autors de Font Awesome i Fonticons, Inc.


Un taller virtual de la Fundació ONCA proposa les famílies aprendre música des de casa - Poble Andorrà\nUn taller virtual de la Fundació ONCA proposa les famílies aprendre música des de casa\nL'objectiu és fer arribar la música a la població del país\nSeguint amb el seu programa de formació musical familiar, la Fundació ONCA presenta un nou taller virtual recomanat per a infants de 0 a 3 anys. L’activitat s’enmarca en la campanya ONCA amb tu i incorpora en el seu programa d’actuacions el taller familiar titulat Pim Pam Repicam, a càrrec de la Cia Com Sona?, amb l’Elena Pereta i l’Oriol Aguilar. La sessió es dividirà en dos capítols de 30 minuts cada un; el primer es farà aquest divendres 29 de maig a través de les xarxes i el segon es publicarà el 5 de juny.\nEl taller familiar està dirigit als més petits de casa, amb música en directe i música enregistrada, centrada en cançons de falda, jocs i moixaines, amb la manipulació de material sonor i visual tal com ous sonors, culleres, mocadors i teles. Es juga amb dansa i moviment, ritmes, jocs i vocalitzacions segons el Mètode Edwin Gordon.\nSegons Teresa Areny, cap de producció de la Fundació ONCA, emparada pel Govern d’Andorra i la Fundació Crèdit Andorrà, l’objectiu és “fer arribar la música a la població del país”. Així, s’ha recollit “la proposta de la Cia Com Sona?, d’oferir un taller virtual, amb la finalitat que les famílies i els seus infants puguin realitzar el taller des de casa”. Tal i com explica Elena Pereta, “pensem que el format de taller virtual pot ser interessant per les famílies en tant que interpel·la directament amb l’espectador fent-lo partícip de tot el que va passant (és com viure en directe un taller de música en família però fet a casa i per viure’l a casa).”\nSi la proposta té èxit es valorarà si s’afegeixen més sessions. La companyia Cia Com Sona? ha estat responsable d’altres tallers com Bababà (febrer 2020) i l’espectacle Kaixes (març 2020).\n"El virus s'està morint poc a poc i en poques setmanes es trauran totes les limitacions i tornarem a la normalitat"\nEl drama dels temporers: pis de tres habitacions a Ransol a 1.600 euros al mes i per entrar han d’avançar 6.400


Èric Gómez: “La nova llei del lloguer no és l'única solució a l’accés a l’habitatge però evita l’especulació” | elCugatenc\nÈric Gómez: “La nova llei del lloguer no és l'única solució a l’accés a l’habitatge però evita l’especulació”\nFoto: Captura de pantalla de l'entrevista telemàtica\nA Sant Cugat, entre el 2015 i el 2019 el preu mitjà del lloguer va augmentar un 26% i a Barcelona un 44%, segons les dades de l’Idescat. Un preu que des del Departament de Justícia de la Generalitat encapçalat per la consellera d’Esquerra Republicana Ester Capella, han volgut regular. Per això el passat 18 de setembre va entrar en vigor la Llei 12/2020 de mesures urgents en matèria de contenció de rendes en els contractes d’arrendament d’habitatge que afecta Sant Cugat i a 59 municipis més d’arreu de Catalunya declarats com a territori de ‘mercat tens’.\nÈric Gómez, membre d'ERC, és el cap de l'oficina de Relacions Institucionals del Departament de Justícia encapçalat per Ester Capella i també va ser regidor de Sant Cugat pel mateix partit durant el mandat de 2015 fins el 2019. Gómez ha format part des de l’inici de les negociacions amb el Sindicat de Llogateres amb l’elaboració d’aquest text que ja s’està aplicant i que segons Gómez necessita del compromís dels municipis perquè funcioni.\n– En quin moment veieu imprescindible fer una llei de regulació dels lloguers?\n– Enteníem que les dificultats per accedir a l’habitatge i l’augment desmesurat dels preus era insostenible i que, a través del llibre sisè del codi civil d’obligacions i contractes aprovat per l’exconseller de Justícia Carles Mundó el 2017, teníem un marge d’actuació que havíem d’explorar. A l’inici de la legislatura la consellera de Justícia Ester Capella volia anar més enllà i aprovar una llei d’arrendaments urbans catalana, però la legislatura s’ha acabat abans d’hora i, per tant, no ho hem culminat. El maig del 2019 el Departament de Justícia va impulsar, amb prèvia negociació interna amb el Govern de coalició, l’aprovació d’un Decret Llei de contenció de rendes que va entrar en vigor però no va tenir suficient suport parlamentari.\nAquell decret llei va ser criticat però en tot cas la nostra voluntat era demostrar que sí que es podien regular les rendes. Vam posar sobre la taula que estàvem totalment disposats que es pogués tramitar com a projecte de llei i que per tant es fessin modificacions al Parlament. Malgrat això, els Grups Parlamentaris que nosaltres esperàvem que donarien suport, no ho van fer, i va decaure. Passat un cert temps de prudència vaig trucar al coportaveu del Sindicat de Llogaters Jaime Palomera i els vaig dir que en parléssim. Vam anar-nos veient, i com teníem un mateix objectiu vam estar negociant com podíem fer un projecte de llei.\nPartint del Decret Llei que s’havia elaborat, vam confeccionar un nou text que té molt de l’ADN d’Esquerra Republicana i del Sindicat de Llogateres. Vam acabar amb un text, que teníem molt treballat, i tancat. Quan la situació de la pandèmia estava més estabilitzada vam poder tornar a contactar amb el Sindicat. Després de fer alguns ajustos vam valorar que el text que teníem era bo i el vam traslladar als quatre grups parlamentaris. En aquell moment vam apostar per una lectura única i d’urgència perquè semblava que la legislatura s’acabava, tot i que al final ha durat una mica més.\n– Com funciona la llei?\n– La llei el que fa és determinar una zona marcada com a àrea amb ‘mercat tens’. Els habitatges que es pretenen llogar estan subjectes a una contenció de rendes. Simplificant molt i sense entrar a les excepcions, quan lloguem un immoble hi haurà dues limitacions. La primera que no pot llogar-se per més del preu del contracte anterior, actualitzat amb l’índex de garantia de competitivitat. Aquesta és la limitació que té més impacte.\nEl segon topall és que no pot superar el preu de referència per al lloguer d’un habitatge anàleg. Aquest preu s’estableix a partir de l’índex de refèrencia en el seu valor mitjà. El preu és veure augmentat o reduït un 5% en funció de les característiques de l'immoble: si té calefacció, si està moblat, si té jardí, etc.\n– Llavors és de contenció de preus, no de rebaixa.\n– Té un doble efecte, d’una banda els habitatges que es troben llogats per sobre d’aquest preu, s’han de baixar, però alhora, com que els que estaven per sota no pugen, la mitjana global abaixarà i el preu de referència també. Els habitatges es llogaran pel preu del seu darrer contracte que potser és de fa tres o cinc anys, que eren més baixos. I té més impacte que si es congelen els preus del lloguer de fa un mes. A conseqüència el preu de referència disminuirà.\nLlavors, la combinació de tot plegat ha de produir una inversió de la tendència alcista en la qual ens trobàvem. Hem d’esperar que comencin a baixar una mica, i en tot cas evitar les pujades, això està claríssim.\n– Es preveu algun percentatge de caiguda del preu concret?\n– La Llei pretén evitar uns abusos que no s’haurien d’haver produït mai. En els darrers anys els preus han pujat moltíssim. A Barcelona, per exemple, ha augmentat el 43% en cinc anys, és una barbaritat. Però el mercat del lloguer depèn de molts factors, la contenció de la renda és una d’elles però no és l’única, per tant no podem preveure una xifra concreta, ens estaríem enganyant.\nSabem que aquesta no és l'única solució als problemes d’habitatge de Catalunya però el que està clar és que no empitjorarà la situació. És cert que és una mesura que no posa en qüestió ni el dret a la propietat privada, ni el dret a obtenir un benefici d’aquesta propietat, però bé, és una mesura més que entenem raonable i que evita l’especulació.\n– El Partit Popular ha posat un recurs al Tribunal Constitucional.\n– El Partit Popular diu que la Generalitat no té competències per regular l’arrendament, però en veritat a ells no els importa qui ho regula sinó que es reguli. És veritat que hi ha un informe de Garanties Estatutàries, que no és vinculant, que posa en dubte alguns articles, però es basa en altres competències i creiem que es posa la bena abans de la ferida. En tot cas, l’Estat mai ha fet una llei de bases de les obligacions contractuals i com que qui legisla a Catalunya és el Parlament, quan l’estat les desenvolupi haurem de veure com encaixen.\nEstem convençuts que la Generalitat té competència en Habitatge i Dret Civil i no rebutjarem a exercir-les. Si hem pogut regular els contractes d’arrendament rústic, també podem regular els arrendaments urbans i a conseqüència, el preu.\n– Però podria ser que la declaressin inconstitucional?\n– Sí clar, ens han acostumat massa sovint que el Tribunal Constitucional s’ha convertit en una segona cambra del Parlament de Catalunya. Pot ser qualsevol cosa. Però en tot cas, el Tribunal Constitucional va avalar el llibre sisè del Codi Civil i creiem que aquesta llei també l'avalarà.\nEl punt important és que el govern de l’Estat no la recorri perquè si ho fa se suspèn automàticament la vigència de la norma. Estem convençuts que el govern més progressista de la història no faria això, tot i que el PSC va votar en contra la llei al Parlament.\n– Podem últimament ha anunciat que també vol regular els lloguers basant-se en aquesta legislació. Creus que seria una llei aplicable a tot l’Estat Espanyol?\n– Que l’Estat Espanyol elabori una legislació de regulació del preu del lloguer a les comunitats autònomes que no tenen Dret Civil propi, des d’Esquerra Republicana ens sembla genial. Ara bé, vetllarem perquè hi hagi la disposició corresponent que garanteixi que la Generalitat manté les competències en Dret Civil i que, per tant, no és aplicable aquesta norma a Catalunya, com passa amb tantes altres lleis.\n– Quines infraccions preveu la llei?\n– Aquesta norma no té un règim sancionador com a tal. El que fa és modificar el que ja estava en vigor a la llei 18/2007 d’habitatge i incorpora unes sancions més de les que ja hi havia, vinculades a la contenció de rendes. Per exemple, es pot sancionar administrativament als portals immobiliaris si en els anuncis no comuniquen l’índex de referència i el preu del lloguer anterior, si es lloga un immoble per un preu que és superior als topalls establerts, etc.\n– I es podria sancionar a fons voltor?\n– No hi ha res vinculat a fons voltor perquè aquesta llei no regula els fons voltor, ara bé, el règim sancionador no és un règim d’aquesta llei, sinó que ho és de la llei d’habitatge que incorpora sancions de diferents tipus.\n– Una de les crítiques més recurrents a la llei és que es creu que generarà l’efecte contrari, desincentivarà als propietaris a llogar els seus immobles i els posarà en venda.\n– Això ens ho porten dient molt de temps i sempre s’ha dut a terme la recepta que aquestes persones deien. I tampoc hem vist un gran augment del parc d’habitatge de lloguer. Potser provem altres coses. Però insisteixo, aquesta llei no diu als propietaris que no poden llogar, els hi diu que no abusin.


Homenatge en xarxa a Enric Valor, 22 d'agost\nAbans d'iniciar alguns viatges pendents, em faig eco de la proposta de la xarxa 1entretants al voltant de la figura d'Enric Valor. Tenim un mes per dissenyar la nostra aportació en els blogs personals sobre el mestre que ens ha ensenyat a molts a benescriure i benparlar el català dels valencians, ja siga amb les seues gramàtiques i llibres prescriptius com també amb les seues novel·les, relats i rondalles. Us convide ja a valorar la possibilitat d'aportar un escrit per al pròxim dia 22.\nAquesta celebració, que ve precedida per molts altres homenatges simultanisdedicats a grans figures de la cultura catalana, ens la va proposar Víctor Pàmies el passat 21 de maig a València, tot i que aplega la voluntat de molts altres (Josep Porcar, Josep Albinyana, Josep Daniel Climent, Vicent Brotons, Vicent Santamaria,1entretants...) de fer-la endavant; i que ha d'aplegar encara la de tants i tantes com voldreu participar-hi!\nDe la mateixa manera, i a propòsit de l'avinentesa, trobareu aviat a 1entretants un grup de treball sobre Valor i, finalment, una wiki per tal d'arreplegar tota la informació disponible a hores d'ara -o generada a partir d'aquest tret de sortida!- a Internet sobre l'autor de Castalla, en els quals tothom és convidat a participar!\nAntoni, jo ja estic acabant d'adobar el meu article per al 22 d'agost. Segur que tractaré el vocabulari de les rondalles de Valor.\n25 de juliol, 2011 13:10\nVíctor, espere que aquesta fantàstica idea d'homenatjar Valor tinga bon ressò durant aquestes dates díficils d'estiu. M'alegra que estigues preparant el teu post sobre el vocabulari de les rondalles. De segur, serà ben interessant. Vegem si alguns més ens hi apliquem per arrodonir una cosa digna aquests dies. Felicitats per la iniciativa i una abraçada.\n26 de juliol, 2011 16:42


covid-19 archivos » Fundació EMI Manresa\nSignatura de conveni amb l’Ajuntament de Sant Vicenç de Castellet\n25 juny 2020ByemimanreSense categoria\nEl passat dilluns dia 22 de juny, vem renovar el conveni que tenim amb l’Ajuntament de Sant Vicenç en materia de suport a l’emprenedoria i l’autoocupació. La Directora de la nostra Fundació Anna Martínez i el Tècnic d’emprenedoria Francesc Camino, van signar l’acord de renovació. Projecte Autoocupació La Obra Social “la Caixa” i MicroBank inpulsen...\nAjuts a empreses del Bages per la situació d’aturada COVID-19\n28 maig 2020ByemimanreSense categoria\nUs adjuntem informació rellevant per als vostres negocis. El Consell Comarcal del Bages dóna ajuts a fons perdut per aquells autònoms i petites empreses que han hagut de parar la seva activitat a causa de la crisi sanitària provocada per COVID -19. Confirmeu si compliu requisits i demaneu la sol·licitud. Què motiva la mesura? La...\n4 maig 2020ByemimanreSense categoria\nEl Govern de la Generalitat ha aprovat una prestació d’urgència per a subministraments bàsics per a persones afectades per la situació de crisi ocasionada per la COVID-19. Es tracta d’un ajut d’un únic pagament de 200€ que podran sol·licitar les persones treballadores afectades per un ERTO, les persones treballadores amb contracte temporal que han estat...\n15 abril 2020ByemimanreBlog\n13 març 2020ByemimanreBlog\nJosé Mora – Les 5 regles d’or del risc elèctric


Una pilota i… | Desclassificats\nUna pilota i…\nSo Sylvie flickr.com\nHavia oblidat durant molt de temps que a classe podem utilitzar una pilota, i ho he recuperat amb múltiples usos. És ja classic aquell de fer-se preguntes entre alumnes mentre es tiren una pilota, però aquest gest pot constituir una dinàmica que, com a tal, pot aplicar-se a continguts diversos.\nAbans d’enumerar-ne uns quants, però, vull destacar la que per mi és la gran virtut de la dinàmica: fa que l’estona que hi passem sigui divertida i distesa, perquè sempre cauen pilotes per terra, o algú està a punt de parar-la amb la galta –compreu-ne una que sigui toveta!–, o algú té molt poca punteria a l’hora de llençar-la o de recollir-la. A més, des del moment que els estudiants veuen una pilota se sorprenen positivament i es predisposen al joc, que és per al que serveix una pilota.\nCom deia, la dinàmica és donar o demanar informació al mateix temps que llancem una pilota a qui volem preguntar o respondre, la qual cosa demana una certa rapidesa de reacció per part tant de qui respon com de qui ha de fer la pregunta següent. Pel que fa a qui pregunta i qui respon, podeu preguntar només vosaltres (més recomanable quan us voleu assegurar que surtin paraules o informacions determinades) o fer que cadascú faci una pregunta i una resposta. Per últim, si preparem l’activitat de manera que hi hagi només dues o tres respostes possibles, en conservarem l’agilitat que necessita, de manera que si la resposta donada és equivocada, de fet, també tenim la resposta correcta i no ens haurem d’embrancar en explicacions.\nPer tant, seguint la dinàmica podem:\nDemanar si una paraula s’escriu amb b o v\nDemanar si una paraula du accent o no\nDemanar si una paraula és aguda, plana o esdrúixola\nDemanar la conjugació d’un verb (digueu el verb que estem repassant. Llanceu la pilota a un estudiant dient-li el subjecte del verb. Ell ha de tornar-vos la pilota dient la forma verbal que hi correspon).\nDemanar si una forma verbal correspon a un fet ocorregut avui o ahir (el significat del passat perifràstic i del pretèrit perfet d’indicatiu, que tant costa a vegades de dominar però que tanta repercussió té en la competència comunicativa)\nFer preguntes d’identificació personal\nJa veieu que la llista és infinita, i que la dinàmica pot ben bé esdevenir un ritual per algun moment de la sessió, per repassar allò que ja s’ha fet a classe, o bé una activitat puntual d’aprenentatge o de repàs d’algun error comú a força membres del grup.\nCategoria : Activitats de classe, Mètodes i enfocaments\nEtiquetes : focus on form, gramàtica, ortografia, pilota, resposta física total\n← Els dubtes de la pantera\nAprendre ortografia segons J. M. Espinàs →\n5 thoughts on “Una pilota i…”\nPalmira on 9 febrer 2013 a les 21:51 said:\nTotes aquestes propostes que fas per practicar amb la pilota també es podrien fer amb una altra joguina que vaig descobrir en un curs d’alemany.: una petita bomba de joguina. Es tracta del joc de taula Tic Tac Boom (http://www.joguiba.com/ecommerce_file?CodiArticle=GOL70715&Mar=25&Eda=A&Pre=-1).\nEn el joc original hi ha la bomba i targetes per practicar vocabulari. Però com que em sembla que no existeix la versió catalana, els jocs te’ls pots inventar: practicar vocabulari, verbs, ortografia…El professor proposa una tema, encega el tic-tac de la bomba i llavors els alumnes se l’han d’anar passant i dient vocabulari del tema escollit. Quan explota (només fa un discret puuuuf! :-)), l’alumne que la té a la mà perd la partida. S’escull un altre tema i es torna a començar.\nlaoshi on 10 febrer 2013 a les 21:11 said:\nM’agrada la idea de la bomba, perquè segur que els estudiants s’enriolen intentant que no els peti a les mans. Un dubte: es podia repetir força vegades i durant diverses sessions, o era una activitat de les que s’esgoten ràpidament? Gràcies per comentar-ho!\nPalmira on 11 febrer 2013 a les 17:18 said:\nCom a alumna, recordo que ens encantava fer aquesta activitat!\nLaMirandolina on 11 febrer 2013 a les 15:14 said:\nJa fa temps que em vaig comprar una piloteta tova per fer aquest tipus de joc. El cert, però, és que només l’he posat en pràctica en nivells inicials. Va molt bé els primer dies per trencar el gel i desencarcarar-se. A més, haver-se de posar-se dret i fer una activitat amb una part física els activa i els encurioseix. No se m’havia acudit, però, usar-ho per a qüestions d’ortografia o morfologia. Potser ho provaré, pot ser una bona cosa per desentumir-se després d’una sessió amb força teca de la “dura”. Amb la bomba, Palmira, encara deu ser millor!\nlaoshi on 13 febrer 2013 a les 11:24 said:\nT’ho recomano de debò!


Gent Normal: L'ACOMODADOR #28 · ATLÁNTIDA FILM FEST 2013\nL'ACOMODADOR #28 · ATLÁNTIDA FILM FEST 2013\nLes plataformes de cinema a la carta, o VOD (Video on demand), no només són una realitat des de fa alguns anys, sinó que ja organitzen festivals de forma consolidada. L’exemple més clar i també pioner és l’Atlántida Film Fest, a càrrec de la plataforma Filmin, que aquest any arriba a la seva tercera edició amb un cartell carregat de noms que convertirien qualsevol festival convencional en més que atractiu per a tots els amants del cinema independent. L’any passat, els més de 19.500 visionats van multiplicar per sis els de la primera edició, així que el festival torna llançat i disposat a seguir creixent. La 3a edició de l’Atlántida Film Fest es celebra del 22 de març al 22 d’abril, i a Gent Normal us ressenyem els títols més destacats d'entre els 37 que formen el cartell. Ja podeu anar escollint les vostres pel·lícules preferides, perquè demà sortejarem cinc visionats!\nLa guanyadora del Premi Un Certain Regard al Festival de Cannes 2012 presenta una dura història adolescent en què un pare que acaba de perdre la seva dona i una filla víctima d'un bullying constant i cruel lluiten per arreglar les seves vides, encara que sigui en silenci. El mexicà Michel Franco, a qui ja han considerat un dels hereus de Michael Haneke, va deixar bocabadat tot el jurat de Cannes amb Después de Lucía, que ara arriba per primer cop al nostre país. Preparem-nos per patir, però també per un dels títols mexicans més prometedors dels últims anys.\nEl sempre atractiu Michel Gondry és un dels grans noms del festival. A The We and the I ens fa pujar a un autobús qualsevol del Bronx després de la sortida de l'últim dia de col·legi. Una singular road movie amb tocs de fals documental, on el director francès fa un retrat de la joventut nord-americana, les seves inquietuds i també els estereotips que la persegueixen. Proposta arriscada, però també poc habitual, de l'estil marcadament trencador i imaginatiu de Gondry que, després de sorprendre'ns amb The Green Hornet (2011), s'aventura ara amb un gènere més social.\nSi The Wire fos un documental, seria The House I Live In. Així han definit l'obra que es va emportar el Gran Premi del Jurat de Sundance 2012. El mateix creador de la mítica sèrie policíaca, David Simon, participa en aquesta profunda mirada al món del tràfic de drogues als Estats Units i les seves interioritats a nivell polític i judicial, on els límits legals a l'hora de tractar els implicats queden força difuminats. Una prova més que la societat nord-americana viu sotmesa a les seves pors i les seves obsessions, i que la llibertat de què fan gala queda, un cop més, en entredit.\nAquest és un d'aquells directors que va descaradament al seu aire, capaç de qualsevol cosa en el moment menys esperat i sense pretendre que li trobem un sentit concret. Després del neumàtic assassí de Rubber (2010), ara arriba la recerca desesperada d'un amo que ha perdut el seu gos. Wrong torna a ser un exemple de post-humor en què l'absurd i el surrealisme es mesclen en una història aparentment quotidiana. Un autèntic deliri que ja va passar per Sundance i Sitges, i que ara aterra a l'Atlántida Film Fest.\nL'iranià Abbas Kiarostami és, sens dubte, un dels noms de prestigi de l'Atlántida Film Fest 2013. El director presenta a Like Someone in Love un dels seus projectes més singulars ambiciosos, ja que es trasllada al Japó per presentar un drama romàntic entre una prostituta, el seu jove pretendent i un home d'avançada edat que forma part de la seva clientela habitual. Els profunds dilemes de la noia i el cru dramatisme de la història centren una història que promet l'habitual qualitat de Kiarostami.\nEl terror a través del cinema de terror. El passat Festival de Sitges va tremolar amb la història d'aquest tècnic de so que acudeix a revisar les mescles d'una pel·lícula de terror italiana, però que acaba totalment dominat pels diferents efectes que aquesta conté. Berberian Sound Studio ens fica al cap del protagonista i no ens en deixa sortir, amb una realització lynchiana i molt inquietant. Peter Strickland fa tot un homenatge al cinema italià de terror, que pràcticament ha constituït un gènere de culte per si sol, i també presenta una de les propostes més atrevides del festival.\nAQUÍ teniu la programació completa de l'Atlantida Film Fest 2013.\nEtiquetes: Abbas Kiarostami, Atlantida Film Fest, cinema, filmin, indie, L'acomodador, Martí Aragonès, Michel Gondry, Quentin Dupieux


La cuina de sempre: ARTICLE: 300.000 Visites\nHi havia una vegada....un blog molt petit molt petit molt petit...que es deia "CuinaDeSempre".\nEra un blog molt trempat, però escanyolit i escarransit...i a més a més parlava català, el carallot.\nEs a dir, que no li feia por a ningú, vaja.\nEl blog, poc a poc, va crèixer i es va fer gran....i cada cop tenia més amiguets que l'esperonàven a cuinar.\nPerò no ens enganyem.\nDe seguida, es va adonar que altres blogs escrits en castellà....necesitàven la meitat de feina per tenir el doble d'amics i seguidors.\nI això el va entristir una mica i el va fer dubtar cap a on havia de tirar.\nClar, ell havia de treballar molt més que altres blogs per fer-se notar i reivindicar la seva feina. Se sentia com una formigueta en la immensitat de l'univers....i ja s'aixecava ben dora ben dora ben dora, eh?...però res.\nNo podia fer res per canviar-ho.\nEl seu pare li recordava tot sovint:\n"..."CuinaDeSempre", fill meu, has de cuinar per ser feliç, no per tenir més o menys seguidors...\nNo pateixis pels altres...i pensa que aquesta cuina que fas ja l'ha feta la teva mare i la teva àvia...et fa ser qui ets, gran o petit....i romandrà així fins l'eternitat....això és el que importa."\nI el petit blog....d'aquesta manera, no perdía mai de vista la seva identitat i l'objectiu que s'havia fixat: que tothom hauria de saber cuinar els plats tradicionals de casa seva i conservar la feina que ja havien fet els seus avantpassats.\nTotal, que un dia estava passejant per un frondós bosc d'alzines, ple de burilles, pells de taronja i llaunes de coca-cola, i de cop i volta, va aparèixer un enorme blog, amb bigoti negre, anomenat "BlogDeCocina" que tenia milers de seguidors i del que tothom en parlava. Aquell blog no parava de fer festes, de fotre's coca...(de Sant Joan, s'enten)...de fer tallers de cuina, i de constantment fer-se regals i premis entre els amiguets de la seva categoria.\nFotien ràbia i tot.\nVaja, que s'ho passaven molt bé els cràpules.\nEn veure allò, el petit blog "CuinaDeSempre" es va posar a plorar igual que l'Arale Norimaki ....amb un arc de llàgrimes a cada ull.\nLlavors, el gegantí "BlogDeCocina" (que gairebé el trepitja sense adonar-se'n) al sentir-lo plorar li va preguntar:\n- ¿Que te pasa?...¿por qué lloras pequeño blog?\nI el blog li va contestar:\n- Tothom se'n riu de mi perquè sóc un blog molt petit molt petit molt petit i a sobre parlo català. ...i ningú vol fer un taller de cuina amb mi....!!!\n- ¿Perdona, cómo dices?\n- Si, que digo...que todos se rien de mi y que tengo muy pocos amigos....\n- Pues no acabo de entender por qué....si te vienes con nosotros...mis amigos serán tus amigos y tendrás muchos más de los que te esperas. Haremos grandes fiestas con Redbull y mojitos y escucharemos buena música, porque una fiesta sin Pitbull ni David Guetta...no és una fiesta, ya me entiendes. Pero es que además veo que conoces bien nuestro idioma...asi todo será más fácil !!!...vente hombre, vente !!!...y déjate de tonterias !!! - li va dir amb gran amabilitat el "BlogDeCocina".\n- Te lo agradezco de veras "BlogDeCocina", sobretodo lo del Pitbull...que me "ha llegao"...pero es que no es eso amigo mio...és algo que me sale de dentro. Pero es igual, no importa....no me hagas mucho caso...por que tú no lo entenderías pas....- va respondre el petit blog mentre s'allunyava compungit d'aquell bosc brut on anava tothom a caçar bolets.\nTrist i pensatiu....va començar a caminar i no es va aturar fins passades quatre llunes....o cinc.\nCaminant, caminant....el blog va arribar a un país on tots els blogs eren petits i catalans també...i un d'ells se li va acostar i li va dir:\n"- No ploris. No has de patir per ser un blog petit...ni molt menys català. Cadascú és com és...i així ha de ser. Aquí ho som tots i ningú se'n riu de nosaltres. Ens agrada anar pels pobles mostrant el nostre receptari...fent crèixer la canalla...forta i sana...fent-los gaudir de les nostres festes, de la repetició d'un bon allioli i, en general, de tots els menjars tradicionals d'aquesta terra. No necesitem res més. Si vols...et pots quedar a viure amb nosaltres. La única cosa dolenta es que hauràs de pagar els peatges."\nAl blog "CuinaDeSempre", tot i considerar els peatges, li va agradar la idea. De fet, en aquell lloc va conèixer a dos nous amics molt simpàtics, "Tradició" i "Cultura"...i va decidir quedar-se a viure amb ells per sempre.\nAmb el temps, el petit blog, va adonar-se que sempre havia estat molt orgullós de ser un altra formigueta d'aquelles, orgullós de la seva feina, de la seva terra (tot i els peatges), de la seva familia i dels seus pocs amics i seguidors....i sabia que tot allò no era comparable amb res més...per qué era feliç.\nVa entendre que podia arribar tant amunt com s'ho proposes, tot i ser petit, tot i estar presumtament limitat.\nPerò va continuar fent el que feia: ser qui era.\nAnys desprès, ja de gran....diuen que se'n sentia parlar del blog més enllà d'aquelles contrades....però a ell, aquelles coses ja no l'amoïnàven pas.\nI vet aquí una web, vet aquí un blog...que aquest conte...ja s'ha fos.\nMoltes gràcies a tots, per aquestes petites 300.000 visites.\nEn tornarem a parlar arribats al mig milió.\nGràcies i salut !!!\nAutor: lacuinadesempre.cat a les 19:10 Etiquetes: Articles\nFamilia Vilas-Ferrer 24 de juliol de 2012 a les 19:46\nQuina historia més maca !!!... tio, dedicat a escriure !!! Felicitats per les 300 mil visites... segur que en breu arribas al mig milió.\nAnònim 24 de juliol de 2012 a les 20:08\nPer molts anys i gràcies per totes les teves receptes i consells.\nXurriacador 24 de juliol de 2012 a les 20:23\nFelicitats per la fita!! El gust i la felicitat que ens aportes no té preu. No crec que t'ho poguem agrair prou.\nI a com diu la meva mare, més val sol que mal acompanyat.\na peu coix-pambolixocolata 24 de juliol de 2012 a les 22:02\nVaja, a part de la gastronomia t'encanten els contes.\nMica en mica s'omple la pica...\nEnric 24 de juliol de 2012 a les 23:01\nQue segueixin escoltant al pitbull aquell que nosaltres tenim l' Albert pla jajaja.\nM' ha agradat molt aquest article. Felicitats per les 300.000 visites encara que jo opino com el teu pare i li dono més valor a que has continuat amb la teva identitat a pesar dels obstacles i has estat fent el que t' agrada sense cegar-te per els calers.\nAixò diu molt de tu com a persona. Una abraçada\nPebre i xocolata 24 de juliol de 2012 a les 23:19\nUna xifra impressionant, felicitats! La història, encoratjadora i molt encertada. Bona feina!\nMiquel 24 de juliol de 2012 a les 23:40\nfelicitats Albert per las 300.000 visitas y por este emotivo cuento, tambien opino como tu padre\nasi que a seguir tu camino y larga vida al blog i bona cuina\nJes 24 de juliol de 2012 a les 23:42\nEnhorabona! Et desitge lo millor. Les teues receptes són tradició.\nGemma Corrales 25 de juliol de 2012 a les 8:37\nBon dia Albert, m'ha encantat la teva historia,^_^...serem pocs i petits com dius però fent força i tirant endavant el país per davant de tot i de tothom sempre, perquè es el nostre país, la nostra cultura i qui si no nosaltres tenim que conservar.\nPer molts anys i que duri, el teu blog tindrà poques visites respecte altres (sempre hi ha "altres") però es de lo millor que hi ha.\np.d: Al pot petit hi ha la bona confitura,... la mala llet i el PITJOR VERI! jajajajaaj\nAlbert 25 de juliol de 2012 a les 9:00\nMoltes gràcies a tots i cada un de vosaltres !!!\nJordi elsdivendresfavestendres 25 de juliol de 2012 a les 9:06\nAlbert, endavant!! ells són mes i fan mes soroll... i escolta 300.000 es un nombre maco.\nCom diu la Gemma al pot petit....\nLa Cuina Violeta 25 de juliol de 2012 a les 9:51\nMolt bé Albert. I a sobre amb la dificultat d'escriure en català que és un entrebanca afegit. Moltes felicitats!\nEl Oteador de los Mercados 25 de juliol de 2012 a les 19:07\nEnhorabona!. Els esforços tenen recompensa.\nLaia 26 de juliol de 2012 a les 0:24\nDoncs a mi m'encanta i el recomano sovint! Sempre hi trobo de tot! Sobretot quan algú em pregunta per postres tradicionals, no tinc dubte, més ben explicat que aquí no ho trobaran!\nEnhorabona per les 300 ullades!\nJoana 26 de juliol de 2012 a les 11:33\nDoncs jo no et coneixia petit bloc. Et vaig trobar buscant i viatjant per aquest enorme món d'Internet tant i tant gran...i allà hi eres...per alegrar la meva cuina i fer-me quedar d'allò més bé cada cop que poso en pràctica una recepta teva ( a una analfabeta culinària com ja m'he descrit en alguna ocasió). Ja saps que diem per aquí...en el pot petit hi ha la bona confitura...(i el pot a mi ja em sembla mooooolt gran sense perdre la qualitat\nAurora 27 de juliol de 2012 a les 1:46\nMoltes felicitats Albert. Et puc dir que et segueixen persones de parla no catalana. Sovint penjo receptes teves tradicionals al meu Google+ i tens molt èxit.\nDe bloc petit res de res. La seva qualitat ens dona la mesura i és MOLT GRAN\nGràcies per tota la feinada de compartir les teves receptes amb nosaltres !\nAlbert 27 de juliol de 2012 a les 7:57\n...quines coses dieu !!!!...però la veritat es que teniu uns blocs i unes receptes excel.lents...i entre tots estem demostrant a tot el món la gran cultura gastronòmica que té la nostra terra.\nMoltísimes gràcies de nou !!!\nPep T.M 27 de juliol de 2012 a les 15:40\nEnhorabona Albert, seguirem gaudint de les teves receptes, encara que haguem de pagar peatges ;D\nChus 29 de juliol de 2012 a les 19:13\nFelicitats per les teves 300.000 visites. Tens un blog magnific, m'agrada tot el que fas.\nJo no en se tan com tu, però un dia vaig decidir fer un blog per guardar les meves receptes i compartir-les amb els amics. He de dir que m'ho he passat mot be, tot i no tenir gaires visites ni gaires amics.\nM'agradaria que un dia amb visitessis.http://bonissim.blogspot.com.es/\nAlbert 10 d’agost de 2012 a les 7:28


Entrevista a Max Gärtner | The Room Studio\nLa domòtica Gira a Casa Decor\nEntrevista a Max Gärtner\nAmb les seves representacions gràficament abstractes de diverses criatures, l’artista espanyol/alemany, Max Gärtner (1982), explora les tensions i interrelacions entre la realitat i el metafísic, entre el natural i el ‘sobrenatural’. Després de completar la seva llicenciatura en Arts Gràfiques a Barcelona el 2008 Max Gärtner no va participar només en diversos projectes amb el seu grup d’artistes Barri Groc, també es va fer un nom com a il·lustrador i dissenyador de personatges a la indústria de l’animació. A més, ha participat en diverses exposicions individuals i col·lectives a tot Europa amb les seves obres d’art. Des de març de 2012 ha estat vivint i treballant a Berlín, on s’ha establert encara més artísticament canviant a noves dimensions -en el context de diverses exposicions mundials en galeries, museus i fires d’art.\nAvui hem volgut mostrar-vos l’ésser més interior de Gärtner, el qual tindrem exposada la seva nova sèrie Geister und Götter (Esperits i Déus) a la nostra Gallery Store Espai París onla data està per concretar. Comencem?\nCom et adentraste en el món artístic? Sempre he dibuixat. Com tothom vaig començar des de molt petit i mai vaig deixar de fer-ho. Em considero dibuixant abans de res i el traç a llapis és la base del meu treball. Vaig començar a treballar com a il·lustrador mentre estava estudiant i, amb el temps, em vaig adonar que el que més em omplia era centrar-me en la meva expressió artística particular i fer exposicions.\nQuè busques expressar a través de l’art? Mitjançant l’art visual es poden expressar coses que són molt difícils o impossibles de comunicar a través de paraules. L’art per a mi significa una recerca interior i exterior en la qual un intenta entendre i captar el concepte de l’existència d’un mateix i de el món al seu voltant, més enllà d’una perspectiva racional.\nParla’ns del teu projecte Geister und Götter per a The Room Studio, què podem esperar d’aquesta nova sèrie? La mostra d’aquesta exposició és el resultat d’una època en la qual he estat treballant sobre diversos conceptes al mateix temps: màscares, escultures de fusta, talls de paper i fins i tot una pel·lícula.\nQuè t’inspira a l’hora de realitzar les teves creacions? Quan estic tenint una bona rutina de treball és fàcil trobar inspiració a tot arreu. Em sento inspirat quan estic equilibrat i això cal treballar-lo. Últimament em fascinen les màscares de tot tipus i de totes les èpoques i cultures. No solament per l’aparença visual, sinó també pel fet d’ocultar una identitat revelant, de vegades, una altra al mateix temps.\nCom esculls els materials per a les teves obres? Com vas donar amb el format que fusiona la fusta amb altres materials nobles? A mi m’agraden molt els materials ‘vius’ que mai deixen de canviar, com el paper i la fusta. A l’esculpir el dibuix en fusta o tallar-lo en paper, el que passa és que una cosa que era bidimensional es converteix en tridimensional. Crec que les meves obres no són ni un dibuix o escultura ni totes dues al mateix temps.\nQuin ha sigut el repte o risc més important que has assumit durant la teva trajectòria? Sens dubte la pel·lícula Ghosts and Gods que presentaré a l’exposició. Haver pogut realitzar un projecte d’aquesta magnitud és un somni fet realitat que portava somiant durant diversos anys.\nA què artistes admires més i quins han sigut una influència important per a tu? Moebius i Schiele han sigut grans influències. Em fascina tot tipus d’art arcaic.\nQuin va ser el primer projecte que vas portar a terme? Una exposició a una galeria mentre anava a l’escola a Heidelberg, la ciutat en el sud d’Alemanya on vaig néixer.\nSegueixes alguna tècnica concreta per a executar les teves obres? Quin és el procés creatiu? Part sempre del dibuix a llapis. Després curt a mà el paper o tija la fusta.\nHi ha alguna obra que t’hauria agradat fer i que no hagis pogut? Ara que he vist que ha sigut possible fer la pel·lícula, m’agradaria fer una altra.\nPer acabar, quin consell li donaries a algú que està començant en el món artístic? És important recordar-se de la raó per la qual un va decidir escollir aquest camí des del principi. És bo voler ser reeixit però, quan es posa massa atenció en l’aprovació exterior, pot passar que es perdi la il·lusió per l’art. És fonamental ser fidel a un mateix i als propis valors, independentment de l’opinió dels altres.\nVolem agrair-li a Max Gärtner el gran plaer de permetre’ns comptar amb la sèrie Geister und Götter al nostre Espai París i per la confiança dipositada en The Room Studio. Estem molt contents de poder compartir amb tots vosaltres aquesta gran exposició i esperem comptar amb tots vosaltres tan aviat com ens sigui possible. Us hi esperem!


HOLY MOTORS | M.A.Confidential\nPersonalment, no he arribat a connectar amb Holy Motors. Tot i la indiscutible bellesa visual de diverses escenes i la seva voluntat transgressora, tan necessària en el context cinematogràfic actual, m’ha semblat pretensiosa, capritxosa i fins i tot ridícula en algun moment. Potser és que la mel no està feta per la boca de l’ase, potser la meva capacitat d’entendre la narrativa abstracta no és suficient per apreciar la complexitat del que realment és una autèntica obra d’art, però en cap moment he sentit fascinació pel que veia, ni tan sols durant la digestió posterior de la història, que curta no ha estat. M’agraden les pel·lícules amb final obert, que cedeixen a l’espectador la responsabilitat de deduir les respostes pendents o el significat del que acaba de veure, però també vull que el propi film t’animi a fer-ho, i aquest m’ha resultat massa distant.\nA vegades, en casos de pel·lícules d’aquest tipus, com ja va passar recentment amb El Árbol de la Vida (Terrence Malick, 2011) o ens podem trobar a gran part de la filmografia de David Lynch, m’imagino el director assegut a casa seva, partint-se de riure amb les elucubracions i palles mentals que crítics i espectadors deixen anar a l’hora d’interpretar la seva obra, quan en realitat ni ell mateix tenia una idea clara del que volia explicar. Som massa estúpids per arribar al seu nivell o és que realment juguen amb nosaltres? No dic que Leos Carax ens vulgui ensarronar, -detecto part del que vol expressar a través de Holy Motors, les autoreferències al cinema i els diferents gèneres, la visió sobre la condició humana i sobre la vida i la mort, i tot allò que cadascú vulgui entendre-, però intento anar més enllà per trobar un sentit que em convenci i no ho aconsegueixo.\nHoly Motors em resulta més curiosa que no pas profunda. A favor, cal dir que el ritme narratiu és bo, cosa que combinada amb la varietat d’històries evita la monotonia del film i permet aguantar-lo sense massa dificultat. També cal destacar el mèrit del camaleònic Denis Lavant, que demostra una capacitat dramàtica impressionant amb pràcticament una dotzena de papers diferents dins la mateixa pel·lícula. Les seves faccions, diguem-ne, poc agraciades també resulten clau per a la caracterització de cada personatge. També és rellevant l’aparició de dues cares conegudes com la sempre voluptuosa Eva Mendes, tot i que el seu paper és del tot inexpressiu, i de Kylie Minogue, qui ofereix una bona, però curta actuació -cantada, en gran part-. A tot això, cal afegir que, paranoies mentals a banda, Leos Carax és un magnífic director de cinema a des del punt de vista tècnic i visual.\nLlavors, què cal fer amb Holy Motors? Doncs anar-la a veure per després poder jutjar. No és una pel·lícula que es pugui recomanar a qualsevol tipus de públic, i encara menys que se’n pugui garantir una bona rebuda, ja que depèn de la subjectivitat de cadascú, però, independentment de l’opinió que en pugui tenir un servidor, és una de les estrenes d’aquest any que tothom qui aprecia el cinema més allunyat de les corrents comercials ha de veure. Un cop vista, en podem sortir meravellats o indignats, però el que està clar és que l’exercici no deixarà indiferent a ningú. En el meu cas, no ha aconseguit l’efecte que buscava; si més no, el meu concepte d’art aplicat al cinema no concorda gaire amb el que m’ofereix Leos Carax a Holy Motors.\nEL LADO BUENO DE LAS COSAS – Tràiler →


Pugen els índex de covid-19 aquest dimarts 12 d'abril a Catalunya - XCatalunya.cat\nPugen els índex de covid-19 aquest dimarts 12 d’abril a Catalunya\nSalut declara 86 ingressats més per covid-19 (896) però 3 crítics menys a l’UCI (53), amb 35 morts des de divendres\nEl Departament de Salut ha declarat 86 ingressats més per covid-19 (896) però 3 crítics menys a l’UCI (53) respecte a l’últim balanç proporcionat el passat divendres. S’han registrat 4.986 nous casos confirmats per PCR o TA, i el global arriba a 2.438.197 des de l’inici de la pandèmia.\nEl nombre de morts és 27.006, que són 35 defuncions més notificades en els últims dies. L’Rt puja gairebé 4 dècimes, de 0,68 a 1,07, mentre que el risc de rebrot creix 45 punts, fins a 222. El 10,97% de les proves ha donat positiu l’última setmana. La incidència acumulada a 14 dies baixa de 275 a 225, però la de 7 dies puja de 102 a 112. Salut comunica ara les dades dos cops per setmana i concentra les proves diagnòstiques en els més vulnerables o greus.\nPel que fa als casos confirmats per PCR o tests d’antígens, que ara només es fan en casos de persones vulnerables o greus, en l’última setmana se n’han notificat 8.804, un nombre similar a l’interval anterior, quan se’n van declarar 8.844. La mitjana d’edat de les persones positives se situa en els 49,92 anys.\nDurant l’última setmana analitzada (del 2 al 8 d’abril), s’han fet 53.330 PCR i 39.497 tests d’antígens, dels quals el 10,97% han donat positiu. Des de l’inici de la pandèmia s’han detectat 2.522.712 casos, dels quals 2.438.197 per PCR/TA.\nPel que fa a les morts, la xifra total és de 27.006 des de l’inici de la pandèmia, 35 més des del balanç de divendres. Entre el 2 i el 8 d’abril s’han declarat 38 morts, la setmana anterior se’n van notificar 36. En l’últim interval han estat ingressades a l’hospital 810 persones; la setmana del 26 de març a l’1 d’abril n’hi havia 773.\nEntre les persones que viuen en residències, s’informa de 57.123 casos confirmats per PCR o TA des de l’inici de la pandèmia, 293 més. Amb la resta de proves, el nombre total de casos acumulats és de 60.674. En total, han mort des de l’inici de la pandèmia 9.912 persones, 9 més.\nAnterior Es presenta a un control per agafar el cotxe d’un amic i l’enganxen amb totes aquestes infraccions\nNePròximxt Un alumne diu això d’un rei espanyol i la xarxa es revoluciona\n2 pensaments en “Pugen els índex de covid-19 aquest dimarts 12 d’abril a Catalunya”\nRetroping: Continua pujant sense control l'IPC a Catalunya - XCatalunya.cat\nRetroping: Continuen baixant els ingressats per covid-19 aquest divendres 15 d'abril a Catalunya - XCatalunya.cat